Езоп
Затвореният лъв и селянинът

Превод от старогръцки: Тодор Сарафов, 1967

chitanka.info

Един лъв се промъкнал в кошарата на един селянин. А той, като поискал да залови лъва, залостил вратата на кошарата. Понеже лъвът не можел да се измъкне, изял най-напред овцете, а след това пристъпил и към говедата. Селянинът се уплашил за себе си и отворил вратата. Лъвът се измъкнал. Селянката, като видяла мъжа си да пъшка, казала:

— Така ти се пада! Защо искаше да затвориш този, от когото дори и отдалеч трябва да бягаш?

Така тези, които предизвикват по-силните, естествено поемат последствията от своите заблуди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.